**B.2 OPIS PREDMETU ZÁKAZKY**

zadávanú podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom

**Servis nadstavieb Ros Roca**

***Stručný opis predmetu zákazky:***

Predmetom zákazky je zabezpečenie servisných prác počas záručnej doby na špeciálne nadstavby nákladných motorových vozidiel Ros Roca vo vlastníctve verejného obstarávateľa a v režime mimo záručného servisu, poskytovanie opráv a údržby nadstavieb vrátane dodania náhradných dielov.

***Spoločný slovník obstarávania (CPV):***

Hlavný CPV kód:

*50100000-6 - Opravy, údržba a súvisiace služby pre vozidlá a príbuzné vybavenie*

*50116000-1 - Oprava a údržba konkrétnych častí vozidiel*

*34913000-0 - Rôzne náhradné diely*

***Miesto plnenia predmetu zákazky:***

1. OLO a.s., Ivanská cesta 22, Bratislava
2. servisné stredisko uchádzača

***Typ zmluvy***:

Zmluva o dielo

***Trvanie zmluvy:***

48 (štyridsaťosem) mesiacov odo dňa nadobudnutia účinnosti zmluvy

***Podrobný opis predmetu zákazky:***

1/ *Servisnými prácami sa rozumejú*: mechanické práce, zámočnícke práce, zváračské práce, elektrikárske práce, práce s hydraulikou, strojno-zámočnícke práce, prípadne kombinácie týchto prác.

2/ Servisné práce sa týkajú hlavne servisných úkonov predpísaných výrobcom, výmeny   
a údržby pravidelne sa opotrebovaných dielov.

3/ Predmetom zákazky je aj dodávka originálnych náhradných dielov alebo verejným obstarávateľom schválených ekvivalentných náhradných dielov.Ekvivalentom sa považuje náhradný diel s technickými parametrami alebo vlastnosťami kvalitatívne rovnakými ako má originálny náhradný diel, ktorý ho dokáže plnohodnotne nahradiť bez obmedzení, má všetky vlastnosti obdobné alebo lepšie a zaručuje 100 % kompatibilitu bez akýchkoľvek obmedzení.

4/ Verejný obstarávateľ požaduje, aby uchádzač disponoval **dvomi (2) servisnými pracoviskami.**

5/ **Servisné pracovisko musí byť minimálne vybavené**:

* zariadenie na diagnostiku nadstavieb/vozidiel s aktualizáciou softvéru,
* zariadenie na diagnostiku a plnenie klimatizácií vozidiel,
* zdvíhacie zariadenie vozidiel s min. záťažou 25 ton (platná revízna správa zdvíhacieho zariadenia),
* špeciálne náradie pre opravu jednotlivých typových rád vozidiel a prístup k technologickým a pracovným postupom výrobcu vozidiel,
* sklad náhradných dielov na nadstavby vozidiel verejného obstarávateľa,
* preukázaním dostupnosti k aktuálnej technickej dokumentácii k opravám,
* preukázaním dostupnosti o dodaní špeciálneho náradia a diagnostiky,
* servisné služby a opravy poskytovať v časovom rozpätí min. dvanásť (24) hodín v jednom pracovnom dni.

6/ Uchádzač potvrdí splnenie požiadaviek verejného obstarávateľa na predmet zákazky v dokumente „*Návrh vlastného riešenia na preukázanie požiadaviek na predmet zákazky*“, ktorý tvorí prílohu týchto súťažných podkladov (formulár č. 5). Uchádzač v predmetnom dokumente o. i. súčasne uvedie akým spôsobom bude preukazovať cenu náhradných dielov v aktuálnom čase dodania predmetu zákazky, pričom základom pre stanovenie ceny sú ceny odporúčané výrobcami tovaru/importérmi pre slovenský trh znížené o vysúťaženú percentuálnu zľavu na náhradné diely. Verejný obstarávateľ požaduje pri predložení každej cenovej ponuky na plnenie predmetu zákazy predložiť relevantný doklad, ktorým jednoznačne preukáže, že stanovená cena za náhradné diely nespochybniteľne vychádza z oficiálnych cenníkov náhradných dielov výrobcov/importérov a tieto údaje si vie verejný obstarávateľ overiť (napr. sprístupnením databázy/ databáz, ktoré obsahujú oficiálne cenníky originálnych náhradných dielov alebo sprístupnením oficiálnych cenníkov výrobcov/importérov s odporúčanými cenami náhradných dielov pre slovenský trh alebo pritscreenmi obrazovky, z ktorých bude zrejmý dátum ich vyhotovenia a pod.). Nakoľko verejný obstarávateľ umožňuje vychádzať z aktualizovaných cenníkov, doklad musí obsahovať i údaj o dátume aktualizácie cien náhradných dielov. Úspešný uchádzač bude z uvedeného zdroja poskytovať požadované informácie počas celého trvania zmluvy. V prípade zmeny zdroja poskytovania predmetných informácií je povinný túto skutočnosť bezodkladne elektronicky oznámiť verejnému obstarávateľovi na odsúhlasenie.

7/ Komplexný *zoznam špeciálnych nadstavieb* je uvedený v tabuľke č. 1. Predmetný zoznam sa môže počas trvania zmluvného vzťahu meniť z dôvodu nákupu, vyradenia alebo predaja vozidiel.

Tabuľka č. 1

|  |  |  |  |  |
| --- | --- | --- | --- | --- |
| **Kód** | **E.Č.** | **Výrobca nadstavby** | **Typ nadstavby** | **R.V.** |
| **B25** | BT 712 EN | Ros Roca | Olympus 19 | 2022 |
| **B26** | BT 735 EN | Ros Roca | Olympus 19 | 2022 |
| **B27** | BT 665 EM | Ros Roca | Olympus 19 | 2022 |
| **B28** | BT 724 EN | Ros Roca | Olympus 19 | 2022 |
| **B29** | BT 733 EN | Ros Roca | Olympus 19 | 2022 |
| **B30** | BT 280 EX | Ros Roca | Olympus 19 | 2022 |
| **B31** | BT 300 EX | Ros Roca | Olympus 19 | 2022 |
| **B32** | BT 311 EX | Ros Roca | Olympus 19 | 2022 |
| **B33** | BT 715 EN | Ros Roca | Olympus 19 | 2022 |
| **B34** | BT 278 FA | Ros Roca | Olympus 19 | 2022 |
| **B35** | BT 286 EX | Ros Roca | Olympus 19 | 2022 |
| **UM4** | BT 745 EN | Ros Roca | BIN WASHER LC AC 6000 | 2022 |

*Ďalšie požiadavky verejného obstarávateľa na plnenie predmetu zákazky*:

1. Verejný obstarávateľ (ďalej aj „Objednávateľ“) požaduje vykonať servis alebo opravy nadstavieb na vozidlá v záručnej dobe v autorizovanom servise, aby nedošlo k strate alebo k obmedzeniu záruk na vozidlách alebo ich častiach.
2. Objednávateľ požaduje vykonanie **servisnej prehliadky a prislúchajúcich prác**   
   v zmysle servisného plánu podľa výrobcu pre každú nadstavbu a **drobné opravy** ***do dvadsiatich štyroch (24) hodín*** od protokolárneho prebratia vozidla úspešným uchádzačom (ďalej aj „Dodávateľom“) v sídle Objednávateľa. V tejto lehote je Dodávateľ povinný pristaviť vozidlo opätovne v sídle Objednávateľa a následne vozidlo protokolárne odovzdať v pracovných dňoch Objednávateľa v čase od 7:00 do 14:00 hod.
3. Dodávateľ po vykonaní servisnej prehliadky informuje telefonicky alebo elektronicky oprávnenú osobu Objednávateľa o termíne odovzdania/pristavenia vozidla v sídle Objednávateľa.
4. Ak Dodávateľ počas vykonania servisnej prehliadky identifikujte potrebu vykonania iných ako drobných opráv navrhne náhradný termín plnenia predmetu zákazky Objednávateľovi na odsúhlasenie.
5. Dodávateľ sa zaväzuje vykonať **malé opravy** – jednoznačne definovaná porucha bez nutnosti demontáže ďalších zariadení a skupín vozidla a prevziať vozidlo pri malej oprave bez zbytočného odkladu, najneskôr však do ***štyridsiatich ôsmich (48) hodín*** od prevzatia elektronickej alebo telefonickej žiadosti od Objednávateľa. Objednávateľ požaduje vykonanie malej opravy ***do troch (3) pracovných dní*** od protokolárneho prebratia vozidla Dodávateľom v sídle Objednávateľa. V tejto lehote je Dodávateľ povinný opätovne pristaviť vozidlo v sídle Objednávateľa a následne vozidlo protokolárne odovzdať v pracovných dňoch Objednávateľa v čase od 7:00 do 14:00 hod.
6. Dodávateľ sa zaväzuje vykonať **stredné opravy** - nutná demontáž ďalších zariadení resp. celkov, montážne práce na nadstavbe a prevziať vozidlo pri strednej oprave bez zbytočného odkladu, najneskôr však do ***štyridsiatich ôsmich (48)*** hodín od prevzatia elektronickej alebo telefonickej žiadosti Objednávateľa. Objednávateľ požaduje vykonanie strednej opravy ***do piatich (5) pracovných dní*** od protokolárneho prebratia vozidla Dodávateľom v sídle Objednávateľa. V tejto lehote je Dodávateľ povinný opätovne pristaviť vozidlo v sídle Objednávateľa a následne vozidlo protokolárne odovzdať v pracovných dňoch Objednávateľa v čase od 7:00 do 14:00 hod.
7. Dodávateľ sa zaväzuje vykonať **veľké opravy** - montáž a demontáž celkov a podskupín nadstavby a prevziať vozidlo pri veľkej oprave bez zbytočného odkladu, najneskôr však do ***štyridsiatich ôsmich (48) hodín*** od prevzatia elektronickej alebo telefonickej žiadosti Objednávateľa. Objednávateľ požaduje vykonanie veľkej opravy ***do štrnástich (14) pracovných dní*** od protokolárneho prebratia vozidla Dodávateľom v sídle Objednávateľa. V tejto lehote je Dodávateľ povinný opätovne pristaviť vozidlo v sídle Objednávateľa   
   a následne vozidlo protokolárne odovzdať v pracovných dňoch Objednávateľa v čase od 7:00 do 14:00 hod.
8. Vynútené opravy (malá, stredná a veľká oprava) predstavujú opravy vyplývajúce z bežnej prevádzky nadstavby, z pohľadu nadstavby ako celku, opravy elektrického systému   
   a komponentov, opravy hydraulického systému a hydraulických častí, opravy elektrohydraulických systémov a komponentov, poruchy zistené diagnostikou, opravy čerpadiel a hydromotorov, opravy elektromagnetických spojok a komponentov, opravy pomocných rámov nadstavby, opravy vyplývajúce z poistných udalostí (havária, prírodný živel, krádež a iné druhy poistných udalostí).
9. Dodávateľ zabezpečí pri vykonávaní servisných prác prebratie a odovzdanie vozidla v sídle Objednávateľa vrátane všetkých nákladov s tým súvisiacich (napr. náklady na vodiča, PHM atď.). Objednávateľ odovzdá Dodávateľovi na vykonanie servisných prác do plna dotankované vozidlo a Dodávateľ po uskutočnení servisných prác zabezpečí odovzdanie plne dotankovaného vozidla Objednávateľovi.
10. V prípade, ak pri vykonávaní servisných prác nastanú nepredvídané okolnosti (napr. náhradné diely potrebné na opravu nie sú momentálne dostupné na sklade, mešká dodávka objednaných náhradných dielov, nedostatky v technickom stave a pod.) Dodávateľ navrhne bezodkladne najneskôr do ôsmych (8) hodín od momentu zistenia týchto skutočností náhradný termín plnenia predmetu zákazky Objednávateľovi na odsúhlasenie.
11. Dodávateľ prevezme vozidlo v sídle Objednávateľa pri uplatnení reklamácie do dvadsiatich štyroch (24) hodín od prevzatia elektronickej alebo telefonickej žiadosti Objednávateľa.
12. Dodávateľ v prípade potreby zabezpečí diagnostiku nadstavby, to znamená určenie chyby pripojením nadstavby na elektronický diagnostický prístroj.
13. Objednávateľ doručí Dodávateľovi zoznam oprávnených osôb do dvoch (2) pracovných dní od nadobudnutia účinnosti Zmluvy v rozsahu: meno a priezvisko, tel. kontakt, email.
14. Objednávateľ pred uskutočnením servisu uvedie požadovaný druh opravy, opis poruchy, identifikáciu poruchy alebo vady a pod. v písomnej žiadanke za každú nadstavbu zvlášť.
15. Prevzatie predmetu zákazky do servisu sa uskutoční na základe podpísanej žiadanky Objednávateľa a podpísaním protokolu o odovzdaní a prevzatí vozidla, podľa údajov uvedených v žiadanke. Následne žiadanka bude prílohou faktúry.
16. Dodávateľ vykoná servis na základe odsúhlasenej cenovej ponuky Objednávateľom.
17. Dodávateľ po kontrole vozidla a diagnostike porúch zašle najneskôr jeden (1) pracovný deň od prevzatia vozidla predbežnú cenovú ponuku e-mailom poverenej osobe Objednávateľa na odsúhlasenie potrebných servisných prác a náhradných dielov (rozsah prác servisu a náhradných dielov). Dodávateľ je oprávnený pokračovať v servisných prácach až po odsúhlasení cenovej ponuky Objednávateľom.
18. V prípade, ak je v rámci servisu potrebné dodanie a montáž náhradných dielov, Dodávateľ použije originálne náhradné diely alebo kvalitatívne porovnateľné ekvivalentné náhradné diely. Dodané náhradné diely musia byť nové a nepoužité. Objednávateľ umožňuje dodávku repasovaných náhradných dielov po odsúhlasení (emailom) oprávnenou osobou Objednávateľa.
19. V prípade, ak sa v priebehu vykonávania servisných prác zistí, že skutočná cena zvýši predbežnú cenu o viac ako 10 %, Dodávateľ je povinný toto zvýšenie telefonicky konzultovať a následne zaslať cenovú ponuku so zapracovaným väčším rozsahom servisných prác a náhradnými dielmi oprávnenej osobe Objednávateľa. Dodávateľ nie je oprávnený vykonať iné služby, ako sú uvedené Objednávateľom v odsúhlasenej cenovej ponuke.
20. Dodávateľ je povinný viesť po celú dobu platnosti Zmluvy evidenciu vykonaných servisných prác a dodávok náhradných dielov podľa evidenčných čísiel vozidiel. V uvedenej evidencii sa budú nachádzať minimálne tieto údaje: i) dátum prevzatia a odovzdania vozidla, ii) rozsah servisných prác a náhradných dielov, iii) stav počítadla celkového počtu km, iiii) stav počítadla motohodín. Evidencia bude zaslaná oprávnenej osobe Objednávateľa v elektronickej podobe na vyžiadanie.
21. Ak bude predmet plnenia trvať dlhšie ako štrnásť (14) kalendárnych dní, bude Dodávateľovi účtovaný poplatok vo výške 100,- EUR (slovom: sto eur) za každý začatý deň po štrnásť (14) dňovej lehote na opravu. Lehota plynie odo dňa protokolárneho prevzatia predmetu plnenia Dodávateľom. Lehota sa predlžuje, ak Dodávateľ zistí, že pri výkone servisu nastanú nepredvídané okolnosti podľa bodu 10. Existenciu nepredvídaných okolností musí Dodávateľ Objednávateľovi preukázať.
22. Objednávateľ požaduje mechanické a elektrické opravy, klampiarske a lakovacie práce, cena normohodiny prác bude hradená z KASKO poistenia a bude určená príslušnou komerčnou poisťovňou, v ktorej má Objednávateľ vozidlá poistené.
23. Lehota opravy porúch, ktoré budú hradené z poistenia, začína plynúť v deň nasledujúci po dni, v ktorom poisťovňa vykonala obhliadku. Lehota sa predlžuje v prípade dodatočnej obhliadky poisťovne a začína plynúť v deň nasledujúci po dni, v ktorom poisťovňa vykonala dodatočnú obhliadku.
24. Ak dôjde k poškodeniu predmetu plnenia pri poistnej udalosti, Dodávateľ začne   
    s vykonávaním opravy až po vykonaní obhliadky poisťovňou a po doručení písomného vyjadrenia Objednávateľa, v ktorom Objednávateľ vykonanie opravy potvrdí a povolí.
25. Dodávateľ poskytne záruku na ním poskytnuté servisné práce (servis) a dodané náhradné diely a akúkoľvek prácu vykonanú v spojení s vykonaním servisných prác v trvaní dvadsaťštyri (24) mesiacov, pričom záruka začne plynúť odo dňa prevzatia predmetu plnenia po vykonaní servisných prác.
26. Dodávateľ je oprávnený vystaviť faktúru po vykonaní servisných prác a vystavenú faktúru zašle Objednávateľovi doporučene poštou na adresu Objednávateľa, ak Dodávateľ neuzavrel s Objednávateľom dohodu o elektronickom prijímaní faktúr. Rozsah fakturovaných servisných hodín (ďalej len „normohodín“) na faktúre nesmie prekročiť množstvo normohodín stanovených pre danú opravu stanovenú výrobcom nadstavby. Túto skutočnosť musí na požiadanie Objednávateľa Dodávateľ preukázať.
27. Na každý predmet plnenia a opravu bude vystavená samostatná faktúra. Faktúra musí okrem náležitostí podľa zákonom č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) obsahovať aj nasledujúce údaje:   
    i) evidenčné číslo vozidla, na ktorom bola vykonávaná oprava alebo údržba nadstavby,   
    ii) rozpis náhradných dielov a množstvo použitého materiálu, iii) v jednotkových cenách, iv) popis servisných prác s počtom normohodín, v) stav tachometra v dobe vykonávania údržby, alebo opravy, stav motohodín. Prílohou faktúry bude Objednávateľom schválená cenová ponuka a žiadanka. Faktúra musí obsahovať spolu: i) cenu za servisné práce,   
    ii) spolu cenu za náhradné diely a iii) celkovú cenu za predmet zákazky.
28. Daň z pridanej hodnoty bude Dodávateľ fakturovať v zmysle zákona o DPH.
29. Celková cena zahŕňa všetky náklady Dodávateľa na plnenie predmetu zákazky. Objednávateľ nie je povinný vyčerpať celý finančný limit uvedený v Zmluve.
30. Objednávateľ si vyhradzuje právo na zmenu počtu a typu nadstavieb nákladných motorových vozidiel z dôvodu obmeny vozového parku (nákup, vyradenie alebo predaj vozidiel).
31. Dodávateľ je oprávnený plniť predmet Zmluvy prostredníctvom subdodávateľov, ktorí musia spĺňať podmienky pre plnenie predmetu Zmluvy týkajúce sa osobného postavenia v rozsahu, v akom bolo ich splnenie vyžadované od Dodávateľa a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní; oprávnenie poskytovať službu/dodávať tovar sa preukazuje vo vzťahu k tej časti predmetu zákazky, ktorý má subdodávateľ plniť v súlade s § 41 zákona o verejnom obstarávaní. V prípade plnenia predmetu Zmluvy prostredníctvom subdodávateľov zodpovedá Dodávateľ Objednávateľovi tak, ako keby plnil predmet Zmluvy sám.
32. Ak navrhovaný subdodávateľ nespĺňa podmienky účasti podľa bodu 31, Objednávateľ písomne požiada Dodávateľa o jeho nahradenie. Objednávateľ je oprávnený písomne požiadať Dodávateľa o nahradenie subdodávateľa, ktorý má sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike; Objednávateľ písomne požiada Dodávateľa, ak má subdodávateľ sídlo v treťom štáte, alebo ak ide o zákazku, o ktorých to ustanoví vláda nariadením. Dodávateľ doručí návrh nového subdodávateľa do piatich (5) pracovných dní odo dňa doručenia žiadosti podľa prvej vety alebo druhej vety, ak Objednávateľ neurčí dlhšiu lehotu.
33. Dodávateľ je povinný Objednávateľovi najneskôr tri (3) pracovné dni pred zmenou subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má uchádzač v úmysle zadať subdodávateľovi, konkrétnu časť dodávky, ktorú má subdodávateľ dodať, identifikačné údaje navrhovaného subdodávateľa vrátane identifikačných údajov o osobe oprávnenej konať za subdodávateľa a preukázanie, že navrhovaný subdodávateľ spĺňa podmienky podľa bodu 31. tejto časti súťažných podkladov.